สวัสดีค่ะอยากถามว่าคือเราฉีดยาคุมแบบ3เดือนมาได้2เข็ม พอเข็มที่3เราไม่ไปฉีดคือหยุดฉีดยาคุมไป1เดือน แต่อยากฉีดอีกจึงรอประจำเดือนมาระหว่างรอจึงกินยาคุมแบบ21เม็ดไป1แผง พอยาคุมหมดประจำเดือนเราก็มาคือเดือนนี้เราเป็นประจำเดือนวันที่24-28 แต่ยังไม่สะดวกไปฉีดสะดวกไปฉีดอีกทีวันที่7จะฉีดให้ไหมคะ(ระหว่างนี้เรามีเพศสัมพันธ์ป้องกันโดนสวมถุงยางอนามัยตลอดค่ะเพื่อที่จะมั่นใจว่าเราไม่ตั้งครรภ์)แต่แค่อยากรู้ว่าถ้าไม่ได้ไปฉีดภายใน5วันแรกของการมีประจำเดือนจะยอมฉีดให้ไหมถ้าเรายืนยันว่าเราไม่ได้ตั้งครรภ์
สวัสดีค่ะ Uuuuuu,หากฉีดยาคุมกำเนิดชนิดที่ฉีดทุก 3 เดือน แล้วหยุดฉีดไป แต่ได้ทานยาคุมกำเนิดไปแทน และเมื่อทานยาคุมจนครบ 21 เม็ดแล้ว ได้มีประจำเดือนมา ก็ถือว่าปกติดี ทั้งนี้ หากต้องการที่จะเริ่มฉีดยาคุมกำเนิดใหม่ ก็ต้องเริ่มฉีดภายในไม่เกิน 7 วัน นับจากที่ได้ทานยาคุมครบ 21 เม็ดไปแล้วค่ะแต่หากยังไม่สะดวกที่จะไปฉีดยาคุม ในระหว่างนี้ ก็ควรงดการมีเพศสัมพันธ์ไปก่อน แต่หากมีไปแล้ว โดยใส่ถุงยางอนามัย โอกาสในการตั้งครรภ์ก็ถือว่าน้อยอยู่ค่ะส่วนการที่แพทย์จะฉีดให้หรือไม่นั้น ก็ขึ้นอยู่กับดุลยพินิจของแต่ละท่านค่ะ ทั้งนี้ หากแพทย์ได้ฉีดให้ เมื่อฉีดแล้ว ก็ต้องงดการมีเพศสัมพันธ์ไปก่อนอย่างน้อย 7 วัน เพื่อรอให้ยาฉีดได้เริ่มออกฤทธิ์ก่อนค่ะ